open-index/open-wikipedia-markdown huggingface dataset:
போர்லாண்ட் டெல்பி

**போர்லாண்ட் டெல்பி** போர்லாண்ட் மென்பொருள் நிறுவனத்தின் மென்பொருட்களை விருத்தி செய்வதற்கான  மென்பொருளாகும். இதன் பத்தாவது பதிப்பான **டெல்பி 2006** ஆனது **டெல்பி நிரலாக்கல் மொழி** மற்றும் சி++ ஆகியவற்றை 32 பிட் விண்டோஸ் இயங்குதளத்தில் ஆதரிக்கின்றது அத்துடன் இது C# மற்றும் மைக்ரோசாப்ட்.நெட்டையும் ஆதரிக்கின்றது.

**டெல்பியின்** முக்கிய பயன்பாடானது தகவற் தளங்களைக் கையாளவதிலேயே தங்கியுள்ளதெனினும் பொதுவாக  அநேகமான மென்பொருள் விருத்தி திட்டங்களிலும் இம் மென்பொருள் பயன்படுத்தப் படுகின்றது. தமிழைக் கணினிகளில் உட்புகுத்துவதில் முன்னோடியான நளினம் மென்பொருளும் **டெல்பியிலேயே** உருவாக்கப் பட்டுள்ளது.

## சரித்திரம்
**டெல்பி** ஆரம்பத்திலிருந்தே துரித விருதிச் சூழல் மென்பொருளாக வெளிவந்தது. 1995ஆம் ஆண்டு 16 பிட் விண்டோஸ் 3.1 இயங்குதளத்திற்கு வெளிவந்தது. பின்னர் ஒருவருட்டத்தில் 32 பிட் இயங்குதளக் கணினிகளுக்கான **டெல்பி 2** வெளிவந்தது. சிலவருடங்களில் இதே பாணியில் C++ பில்டர் மென்பொருளும் வெளிவந்தது.

டெல்பியை ரேபோ பாஸ்கல் ஒருங்கிணைக்கப் பட்ட விருத்திச் சூழலை (IDE) உருவாக்கிய் அண்டர் ஹிஜல்பேக்கே முன்னின்று உருவாக்கினார். 1996 ஆம் ஆண்டு மைக்ரோசாப்ட் இவரை உள்வாங்கும் வரை இவரே போர்லாண்டில் **டெல்பி** விருத்தித் திட்டங்களிற்கு முன்னின்றார்.

2001 ஆம் ஆண்டு லினக்ஸ் இயங்குதளங்களிற்கான கைலிக்ஸ் என்ற **டெல்பிக்கான** லினக்ஸ் பதிப்பு உருவாக்கப் பட்டதெனினும் பயனர்களின் ஆர்வக்குறைவால் 3ஆவது பதிப்பிலிருந்து இடைநிறுத்தப் பட்டது.

**டெல்பி 6** உடன் விண்டோஸ் மற்றும் லினக்ஸ் இயங்குதளங்களை ஆதரிக்கும் பொதுவான பகுதிகள் சேர்த்துக் கொள்ளப்பட்டன.

டெல்பி 8 ஆனது டிசெம்பர் 2003 வெளிவந்து மைக்ரோசாப்ட்.நெட் ஐ ஆதரிக்கும் வகையில் வெளிவந்தது. இதில் முதற்தடவையாக விஷ்வல் ஸ்ரூடியோ போன்று ஒருங்கிணைக்கப் பட்ட விருத்திச் சூழலானது மாற்றப் பட்டது.

## அநுகூலங்களும் பிரதிகூலங்களும்
### அநுகூலம்
*துரித விருத்தி செய்யும் சூழல்
*நன்றாக விருத்தி செய்யப் பட்ட பாஸ்கல் மொழியிலமைந்த நிரலாக்கம்.
*தானாகவே இயங்கும் கோப்புக்களாக மாற்றும் வசதி. இங்கு dll பிரச்சினைகள் ஏதும் கிடையாது. 
*துரிதாமாக கம்பைல் பண்ணும் வசதி
*ஒரே நிரலாக்கலில் இருந்து பல இயங்கு தளங்களிற்கான விருத்தி செய்யும் வசதி
*பதிப்புகளிடையே ஒத்தியங்கும் மூல நிரல்கள்

### பிரதிகூலங்கள்
*பல் இயங்குதளங்களில் இயங்குவதற்கு ஓரளவே வசதியுண்டு
*இயங்கு தளங்களை அணுகிப் பாவிப்பதற்கும் வேறு மென்பொருள் விருத்தியாளரைகளின் மென்பொருட்களைப் பாவிப்பதற்கும் ஹெடர் கோப்புக்கள் அவசியம்.  
*C++ மற்றும் C# உடன் ஒப்பிடுகையில் மிகக் குறைவான புத்தகங்களே பிரசுரிக்கப் பட்டுள்ளன.

## பெயர்க் காரணம்
ஆரம்பதில் தகவற் தளங்களை அணுகுவதற்கு ஓர் மென்பொருளை உருவாகி வந்தனர் அக்காலத்தில் பிரபலமான ஆரக்கிள் தகவற் தளத்தை இணைப்பதற்கு டெல்பி என்ற இரகசியப் பெயருடன் திட்டமானது ஆரம்பிக்கப்பட்டது. இப்பெயரயே பலரும் விரும்பியதால் இது இன்றளவும் **டெல்பி** என்றே அழைக்கப் படுகின்றது.

## வெளியிணைப்புகள்
*போர்லாண்ட் டெல்பி 7 இலவசப் பிரத்தியேகப் பதிப்பு
*போர்லாண்ட் டெல்பி 6 இலவசப் பிரத்தியேகப் பதிப்பு
*போர்லாண்ட் டெல்பி பதிப்புக்களுக்கான இலவச அனுமதி 
*போர்லாண்ட் டெல்பி அடிப்படைகள்

பகுப்பு:நிரல் மொழிகள்
பகுப்பு:ஒருங்கிணை விருத்திச் சூழல்கள்
ஞானம் (ஓவியர்)

**ஓவியர் ஞானம்** என்று அழைக்கப்படும் ஞானசேகரம் ஈழத்தின் பிரபல ஓவியர் ஆவார். இலங்கையின் பிரபல்யமான நிறுவனங்களுக்கு விளம்பர அமைப்புகள், புத்தக முகப்பு ஓவியங்கள், உள்ளூர் உற்பத்திப் பொருட்களுக்கான முகப்புகள் முதலியவற்றை ஸ்கிறீன் முறையில் அச்சிட்டு வழங்கியவர்.

தற்போது அவுஸ்திரேலியாவுக்குப் புலம்பெயர்ந்து சிட்னியில் வசித்து வரும் இவர், இந்ததுறையில் அயராமல் உழைப்பவர். இலக்கிய நூல்கள், மலர்கள், சஞ்சிகைகளுக்கும் முகப்பு ஓவியங்களை வரைந்து வருகின்றார்.

இலங்கையில் நில அளவைத் திணைக்களத்தில் 25 ஆண்டு காலம் பட வரைஞராகப் பணியாற்றியுள்ளார். பின்னர் "ஞானம் ஆர்ட்ஸ் அண்ட் அட்வர்ட்டைசிங்" என்ற நிறுவனத்தை ஆரம்பித்து தம்பணியைத் தொடர்ந்தார். சிலகாலம் யாழ்ப்பாணப் பல்கலைக்கழகத்தில் வெளிவாரி பகுதிநேர படவரைவுக்கலை விரிவுரையாளராகவும் பணியாற்றியுள்ளார்.

அறிஞர்கள், மேதைகள், கல்விமான்கள், கலைஞர்களின் உருவப்படங்களையும் வரைந்து பாராட்டுப் பெற்றவர். 2006 இல் சிட்னியில் நடைபெற்ற உலக சைவ மாநாட்டில் அறுபத்து மூன்று நாயன்மார்களினதும் உருவப்படங்களை வரைந்து பாராட்டைப் பெற்றவர்.

## விருதுகள்
சித்திரச் செல்வன், சித்திரகேசரி, ஓவிய வித்தகர் முதலான சிறப்புப் பட்டங்கள் பெற்றவர். நியூ சவுத் வேல்ஸ் மாநில பாங்க்ஸ்டவுண் ஆர்ட் சொசையிட்டியின் வருடாந்த விருதும் (2002) பெற்ற கலைஞர்.

## ஓவியங்கள்

படிமம்:Swami Vipulanandar.jpg|சுவாமி விபுலாநந்தர்


பகுப்பு:ஈழத்து ஓவியர்கள்
பகுப்பு:ஆத்திரேலிய இலங்கைத் தமிழ் வம்சாவளி மக்கள்
அமர்க்களம் (திரைப்படம்)

***அமர்க்களம்*** (*Amarkalam*) 1999 இல் வெளிவந்த இந்தியத் தமிழ்த் திரைப்படமாகும். இத்திரைப்படத்தில் அஜித் குமார், சாலினி, ரகுவரன், நாசர் மற்றும் பலர் நடித்திருந்தனர். அஜித் குமாரின் 25-ஆவது படமான இது வர்த்தக ரீதியாகவும் வெற்றித் திரைப்படமானது.

இத்திரைப்படத்தில் சாலினியுடன் நடித்த அஜித், பின்னர் சாலினியைக் காதலித்து திருமணம் செய்து கொண்டார் என்பது குறிப்பிடத்தக்கது.

## கதை

ஆரம்ப காலங்களில் கொலைகள், சண்டைகள் எனப் புரியும் அஜித் ரகுவரனால் தனது சொந்த மகளான சாலினியைக் கடத்திச் செல்லுமாறு கேட்கின்றார். ஆனால் அவள் தனது சொந்த மகள் என்பதனைத் தெரிந்து கொள்ளாது பழைய பகையினைத் தீர்ப்பதாக எண்ணி அவளைக் கடத்திச் சென்று காதலிப்பதாக நடிக்கும்படி கேட்டுக் கொள்கின்றார். அவர் கூறியபடியே கடத்திச் செல்லும் அஜித் பின்னர் சாலினியினினால் நல்லவனாக மாற்றம் பெற்று அவள் மீது காதலும் கொள்கின்றார்.

## நடிகர்கள்

## பாடல்கள்
இத்திரைப்படத்தின் பின்னணி இசை, பாடல்கள் ஆகியவற்றிற்கு பரத்வாஜ் இசையமைத்திருந்தார். பாடல் வரிகளை வைரமுத்து எழுதியிருந்தார். படத்தில் சாலினி ஒரு பாடலைப் பாடினார். சரண் ஒரு பாடலில் அவரது ஆலாபனையைக் கேட்டபின் சாலினியைப் பரிந்துரை செய்தார். "சத்தம் இல்லாத" என்ற பாடல் இப்படத்தில் இருக்க வேண்டும் என்று சரண் விரும்பவில்லை. அதற்காக அஜித் குமார் கதாபாத்திரத்தில் சோகமான கடந்த காலத்தை உருவாக்கி, படத்தில் பாடல் இருப்பதாக அமைத்தார். பாடலின் வரிகள் வைரமுத்துவின் ஒரு கவிதையை அடிப்படையாகக் கொண்டவை. பாடலில் ஒவ்வொரு வரியும் "வேண்டும்" என்ற சொல்லுடன் முடிந்தது. பரத்வாஜ், "வேண்டும்' என்பதற்குப் பதிலாக, 'கேட்டேன்' என்ற சொல் வரவேண்டும் என்று பரிந்துரைத்தார். அதனால் கதாநாயகன் எல்லாவற்றையும் கேட்டார். ஆனால் இறுதியில் மரணம் உட்பட எதுவும் கிடைக்கவில்லை என்பதை பாடல் தெரிவிக்கும். பாடகர் எஸ். பி. பாலசுப்பிரமணியம் இப்பாடலை மூச்சு விடாமல் பாடுவது போல் நிகழ்த்தப்பட்டது.

## மேற்கோள்கள்

## வெளி இணைப்புகள்
* 

பகுப்பு:1999 தமிழ்த் திரைப்படங்கள்‎
பகுப்பு:அஜித் குமார் நடித்துள்ள திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:பரத்வாஜ் இசையமைத்த தமிழ்த் திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:அம்பிகா நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:சார்லி நடித்த திரைப்படங்கள்
இசுடீவ் இர்வின்

**ஸ்டீவ் இர்வின்** (*Steve Irwin*, பெப்ரவரி 22, 1962 - செப்டம்பர் 4, 2006), ஓர் ஆஸ்திரேலிய இயற்கை ஆர்வலரும், வனவிலங்கு பராமரிப்பு விற்பன்னரும், புகழ் பெற்ற தொலைக்காட்சி நிகழ்ச்சி அமைப்பாளரும் ஆவார். *[[முதலை]] வேட்டைக்காரர்* என அழைக்கப்படும் இர்வின், தொலைக்காட்சியில் முதலையுடன் துணிவாக விளையாடி உலகம் முழுவதும் பரவலாக அறியப்பட்டவர். இவர் குயீன்ஸ்லாந்து மாநிலத்தில் உள்ள ஆஸ்திரேலிய விலங்குகள் காட்சிச்சாலையை எடுத்து நடத்தி வந்தவர்.

## வாழ்க்கைக் குறிப்பு
அவருக்கு இரு குழந்தைகளும் மனைவியும் உள்ளனர். அவருடைய மனைவியும் முதலைகளை பராமரிப்பவர். ஸ்டீவ் இர்வினுடைய தந்தையும் தாயும் கற்றுக்கொடுத்ததுதான் இந்த முதலை விளையாட்டும் பராமரிப்பும். எட்டு வயதிலேயே களத்தில் இறங்கியிருந்திருக்கிறார். 44 வயதில் இறந்த அவர் வெளியுலகுக்கு அறிமுகமானது அவருடைய நண்பர் 1990ல் எடுத்த நிகழ்படக் கோப்புகள் மூலமே.
left|thumb|240px|முதலை ஒன்றிக்கு இர்வின் உணவூட்டும் காட்சி.

## இறப்பு
[thumb|கொட்டும் [திருக்கை (ஸ்டிங்கிறே) என்னும் நீர்வாழ் விலங்கு. இதற்கு அட்டவண்ணைத் திருக்கை என்றும் பெயர்]]
செப்டம்பர் 4, 2006 இல் தண்ணீரில் ஆபத்தான விலங்கினங்கள் பற்றிய ஒரு விளக்கப் படம் எடுக்கும்பொழுது பெருந்திருக்கை (*stingray*) என்றும் அட்டவண்ணைத் திருக்கை என்றும் சொல்லப்படும் ஒரு கொட்டும் திருக்கைமீன் எனப்படும் ஒருவகை நீர்வாழ் இனத்தின் தாக்குதலுக்கு உள்ளாகி இறந்தார். ஆஸ்திரேலியாவின் வரலாற்றில் இந்த திருக்கை மீனினம் தாக்கி இறந்தவர்கள் மொத்தம் மூன்றே மூன்று பேர் தான் என்று சொல்லப்படுகின்றது. முதல் இரண்டு தாக்குதல்களும் 1938 இலும் 1945 இலும் நடந்தன.

## வெளி இணைப்புகள்
* Crocodile Hunter.com 
* முதலை ஆர்வலர் மரணம்
* இர்வினின் மரணம் பற்றிய வீடியோ செய்தி
* அனிமல் பிளாநெட்
* What Lies Beneath,
* [ABC இல் ஸ்டீவ் இர்வின், [2003]].
* [ABC இல் ஸ்டீவ் இர்வின் [2004]].
* ஸ்டீவ் இர்வினுக்கு கார்டூன் அஞ்சலி

பகுப்பு:ஆத்திரேலியர்கள்
பகுப்பு:உயிரியலாளர்கள்
பகுப்பு:1962 பிறப்புகள்
பகுப்பு:2006 இறப்புகள்
பகுப்பு:ஆத்திரேலிய சுற்றுச்சூழல் செயற்பாட்டாளர்கள்
வண்ணார்பண்ணை நாவலர் சைவப்பிரகாச வித்தியாசாலை

இலங்கையின் வடபகுதியிலுள்ள யாழ் நகர மத்தியிலிருந்து சுமார் ஒரு மைல் தூரத்தில், காங்கேசந்துறை வீதி, நாவலர் வீதிச் சந்தியில் அமைந்துள்ளது **வண்ணார்பண்ணை நாவலர் சைவப்பிரகாச வித்தியாசாலை**. பிரித்தானியர் ஆட்சியின்போது, அவர்களால் அமைக்கப்பட்ட கல்வி நிறுவனங்கள், ஆங்கில, கிறிஸ்தவப் பின்னணியிலேயே கல்வி கற்பித்து வந்தன. இதனால் சைவ சமயமும், தமிழ் மொழியும் தாழ்ச்சி அடையும் நிலைமையை உணர்ந்த ஆறுமுக நாவலர் இப் பாடசாலையை நிறுவினார். 

## அரசியல் சமூகப் பின்னணி

## வரலாறு

## இவற்றையும் பார்க்கவும்

* யாழ்ப்பாணத்தின் கல்வி வரலாறு

பகுப்பு:யாழ்ப்பாண மாவட்டப் பாடசாலைகள்
மாயாமாளவகௌளை

**மாயாமாளவகௌளை** என்பது கருணை, பக்தி ஆகிய உணர்ச்சிகளை வெளிப்படுத்தும் இராகம் ஆகும். கருநாடக இசையின் 15 வது மேளகர்த்தா எப்போதும் பாடத்தகுந்த இராகம். இந்துஸ்தானி இசையில் இதற்கு *பைரவ தாட்* எனப் பெயர்.

## இலக்கணம்
thumb|right|250px|மாயாமாளவகௌளை சுரங்கள் C யிலிருந்து தொடக்கம்

* *[[மேளகர்த்தா இராகங்களின் அமைப்பு#விவரம்|அக்னி]]* என அழைக்கப்படும் 3 வது வட்டத்தில் (சக்கரத்தில்) 3 வது மேளம்.
* இந்த இராகத்தின் பழைய பெயர் மாளவகௌளை ஆகும். கடபயாதி திட்டத்திற்காக மாயாமாளவகௌளை என நீட்டப்பட்டுள்ளது.
* இந்த இராகத்தில் ஷட்ஜம், சுத்த ரிஷபம்(ரி1), அந்தர காந்தாரம்(க3), சுத்த மத்திமம்(ம1), பஞ்சமம், சுத்த தைவதம்(த1), காகலி நிஷாதம்(நி3) ஆகிய சுரங்கள் வருகின்றன.

## சிறப்பு அம்சங்கள்
* 2 பெயர்களை உடைய ஸ்வரஸ்தானங்கள் இந்த இராகத்தில் வராததாலும், ஜண்டை ஸ்வர்க்கோர்வைகள், தாட்டு ஸ்வரக்கோர்வைகள் மற்றும் துரித கால, சௌக்க காலக் கோர்வைகள் இந்த இராகத்திற்குப் பொருத்தமாக வருவதாலும் மாணவ மாணவியர் முதன் முதலில் பயிற்சி செய்ய வேண்டிய வரிசைகளை இந்த இராகத்தில் நம் முன்னோர்கள் இயற்றியுள்ளனர்.
* பல ஜன்ய இராகங்களை உடைய பழமையான மேளம். 
* இதன் எண்ணை (15) திருப்பிப் போட்டால்  இதன் நேர் பிரதி மத்திம மேளமாகிய காமவர்த்தனியின் எண் (51) வரும்.
* இதன் ரி, ம முறையே கிரக பேதத்தின் வழியாக ரசிகப்பிரியா (72), சிம்மேந்திரமத்திமம் (57) மேளகர்த்தா இராகங்களை கொடுக்கும் (மூர்ச்சனாகாரக மேளம்).

## உருப்படிகள்

## ஜன்ய இராகங்கள்
மாயாமாளவகௌளையின் ஜன்ய இராகங்கள் இவை.
* பரசு
* சாவேரி
* கௌளிபந்து
* நாதநாமக்கிரியா
* பௌளி
* மலஹரி
* கௌளை
* ரேவகுப்தி
* ஜகன்மோகினி
* குர்ஜரி
* மேச்சபௌளி
* சிந்துராமக்கிரியா
* பூரணபஞ்சமம்
* குண்டக்கிரியா
* மேகரஞ்சனி
* கௌரி
* மித்திரகிரணி
* லலிதகௌரி
* கிருஷ்ணவேணி
* நேப்பாளகௌள
* பாஞ்சாலி
* ருக்மாம்பரி
* மதராங்கப்பிரியா
* கோபிகாகுசும
* தாரவம்
* கரக
* பாவினி

## திரையிசைப் பாடல்கள்
மாயாமாளவகௌளை இராகத்தில் அமைந்த திரையிசைப் பாடல்கள் இவை.

* மாசறு பொன்னே - தேவர்மகன்
* *இதழில் கதை எழுதும் நேரமிது* :- உன்னால் முடியும் தம்பி
* *அல்லா உன் ஆணைப்படி*
* *பூங்கதவே தாழ் திறவாய்* :- நிழல்கள்
* *கல்லெல்லாம் மாணிக்க கல் ஆகுமா*
* *மருத மரிக்கொழுந்து வாசம்* - எங்க ஊரு பாட்டுக்காரன்
* *நிலவே நீ இந்த சேதி சொல்லாயோ* - திருநீலகண்டர்
* *அந்தப்புரத்தில் ஒரு மகராணி* - தீபம் 
* *சொல்லாயோ சோலைக்கிளி* - அல்லி அர்ஜுனா

## மேற்கோள்கள்


## வெளியிணைப்புகள்
* Ragam Mayamalavagaula - டி. எம். கிருஷ்ணாவின் வாய்ப்பாட்டுக் காணொலி

பகுப்பு:மேளகர்த்தா இராகங்கள்
சர்வதேச இசை வகைகள்

**சர்வதேச இசை வகைகள்** மூன்று வகையாகப் பிரிக்கப்பட்டுள்ளது. அவையாவன:
# மெல்லிசை (*melody*)
# பாலிபோனி (*polyphony*)
# ஹார்மனி (*harmony*)

மெல்லிசையில் ஒற்றை சுவரங்கள் ஒன்றன் பின் ஒன்றாக தொடர்ச்சியாய் ஒரு முறையை அனுசரித்து வரும். பாலிபோனி இசையில் ஒரு முறையை தழுவி அமைக்கப்பட்டுள்ள பல கீதங்கள் ஒரே தருணத்தில் வாசிக்கப்படும். ஹார்மனிக்கல் இசையில் சுவரத்தொகுதிகள் அல்லது சுவர அடுக்குகள் ஒன்றன் பின் ஒன்றாக தொடர்ச்சியாய் வரும். அதாவது ஒரு சுவரத்தை வாசிக்கும் போதே அதன் இணை, நட்பு சுவரங்கள் கூடவே வாசிக்கப்படும். 

இந்தியா முதலிய கீழ்நாட்டுப் பகுதிகளில் மெல்லிசையைக் கேட்கலாம். ஐரோப்பிய நாகரிகம் பரவியுள்ள மற்றைய தேசங்களிலும் பாலிபோனி, ஹார்மனிக்கல் இசையைக் கேட்கலாம்.

இந்திய இசையை ராக சங்கீதம் எனக்கூறுவர். ராக சங்கீதத்திலுள்ள நுண்மையான சுருதிகள், கமகங்கள் முதலிய இசைத் தத்துவங்களை மேற்கத்திய இசையில் காணமுடியாது.

பகுப்பு:இசை வகைகள்
ஆசிரியர் நாள்

**ஆசிரியர் நாள்** என்பது கல்வி பயிற்றுவிக்கும் ஆசிரியர்களுக்கு நன்றி செலுத்தும் வகையில் பல்வேறு நாடுகளில் பல்வேறு நாட்களில் கொண்டாடப்படுகிறது. சில நாடுகளில் விடுமுறை நாளாகவும், பிற நாடுகளில் பணி நாளாகவும் உள்ளது.

## நாடுகளின் அடிப்படையில் ஆசிரியர் நாளின் தேதி

## இந்தியாவில் ஆசிரியர் நாள்

இந்தியாவில் முன்னாள் குடியரசுத் தலைவர் முனைவர் சர்வபள்ளி இராதாகிருஷ்ணனின் பிறந்த நாளான செப்டம்பர் 5-ம் நாள் ஆசிரியர்கள் நாளாகக் கொண்டாடப்படுகிறது. ஓர் ஆசிரியரான அவர், தனது நண்பர்களும் மாணாக்கரும் தனது பிறந்த நாளைக் கொண்டாட வேண்டும் என விரும்பியபோது, அந்நாளை ஆசிரியர் நாளாகக் கொண்டாடுமாறு வேண்டுகோள் விடுத்தார். 2014 இல் இந்நாளை பெயர் மாற்றம் செய்து,  *குரு உத்சவ்* என்று கொண்டாட வேண்டுமென மத்திய தேசிய ஜனநாயகக் கூட்டணி அரசு அறிக்கை வெளியிட்டது. ஆனால் பெயர் மாற்றம் செய்யப்படவில்லை என்றும் அந்நாளுக்குரிய  கட்டுரைப் போட்டிக்கே அப்பெயர் இடப்பட்டுள்ளதாகவும் நடுவண் கல்வி அமைச்சர் விளக்கம் தெரிவித்தார்.

## மேற்கோள்கள்

## வெளி இணைப்புகள்
* தமிழ் ஓவியம் வலைத்தளத்தில் ஆசிரியர் நாள் பற்றிய கட்டுரை
* ஆசிரியர் நாள் - ஆங்கிலக்கட்டுரை

பகுப்பு:சிறப்பு நாட்கள்
பகுப்பு:கல்வி
பகுப்பு:செப்டம்பர் சிறப்பு நாட்கள்
பகுப்பு:ஏப்ரல் சிறப்பு நாட்கள்
பகுப்பு:திசம்பர் சிறப்பு நாட்கள்
பகுப்பு:பெப்ரவரி சிறப்பு நாட்கள்
பகுப்பு:சனவரி சிறப்பு நாட்கள்
பகுப்பு:சூலை சிறப்பு நாட்கள்
பகுப்பு:சூன் சிறப்பு நாட்கள்
கிழக்குத் திமோர்

**கிழக்குத் திமோர்** (*East Timor*, , தேதுனம்: **Timór Lorosa'e**, ), அல்லது **திமோர்-லெசுடே மக்களாட்சிக் குடியரசு** (*Democratic Republic of Timor-Leste*, ) என்பது தென் கிழக்கு ஆசியாவில் திமோர் தீவின் கிழக்குப் பகுதியிலும் அருகாமையில் உள்ள அதௌரு தீவுகளிலும் இந்தோனேசியாவின் மேற்குத் திமோரின் கிழக்கு பகுதியில் உள்ள நாடாகும். இது அவுஸ்திரேலியா வின் டார்வின் நகருக்கு வடமேற்குத் திசையில் 400 மைல் தொலைவில் அமைந்துள்ளது.

திமோர் என்பது "திமூர்" என்ற கிழக்கு என்ற பொருளுடைய மலேசிய மற்றும் இந்தோனேசிய மொழி பதத்தில் இருந்து தோன்றியதாகும் பின்னர் போர்த்துகேய மொழியில் திமோர் என மாற்றமடைந்தது. போர்த்துகேயரால் திமோர் காலனித்துவப் பகுதியாகக் காணப்பட்ட போது போர்த்துக்கேயத் திமோர் எனவும் இப்பகுதி அழைக்கப்பட்டு வந்தது. திமோர்-லேசுடே என்ற பெயரே பன்னாட்டளவில் பயன்படுத்தப்பட வேண்டும் என அந்நாட்டின் அரசு கோருவதுண்டு.

21 ஆம் நூற்றாண்டில் உருவான முதலாவது புதிய நாடாக2002 மே 20 இல் உருவான கிழக்கு திமோர், பிலிப்பீன்சுடன் கத்தோலிக்கப் பெரும்பான்மையைக் கொண்ட இரண்டு ஆசிய நாடுகளில் ஒன்றாகும்.

## மேற்கோள்கள்


பகுப்பு:தென்கிழக்கு ஆசிய நாடுகள்
*
பகுப்பு:ஐக்கிய நாடுகள் சபையின் உறுப்பு நாடுகள்
காட்மாண்டு

**காத்மாண்டு** அல்லது **காட்மாண்டூ** (நேபாள மொழி:काठमाडौं, நேபாள் பாசா:यें) நேபாளத்தின் தலைநகரமாகும். மேலும் இந்நகரம் பாக்மதி மாநிலம் மற்றும் காத்மாண்டு மாவட்டத்தின் தலைநகராகவும் உள்ளது. இது மத்திய நேபாளத்தின் காத்மாண்டு சமவெளியில் பாக்மதி ஆற்றின் கரையில் அமைந்துள்ளது.  நேபாள நாட்டில் உள்ள நான்கு  உலகப் பாரம்பரியக் களங்களில் காத்மாண்டு சமவெளியும் ஒன்றாக உள்ளது.

## வரலாறு
காத்மாண்டு சமவெளியில் கிமு 900 முதலே மனிதக் குடியிருப்புகள் இருந்து வந்துள்ளன, இங்கு கிடைத்துள்ள தொல் பொருட்கள் கிறித்துவுக்கு முன் பல நூற்றாண்டுகள் பழைமை வாய்ந்தவையாகும். இங்கு கிடைத்துள்ள மிகப்பழைய எழுத்துப் பதிவுகள் கிபி 185 ஐச் சேர்ந்தவையாகும். கௌதம புத்தர் தமது சீடருடன் கிமு 6வது நூற்றாண்டளவில் சில காலம் இங்கு வசித்ததாக கூறப்படுகிறது ஆனாலும் இதற்கு ஆதாரங்கள் இல்லை.
## அரண்மனைகள் & பிற
* தர்பார் சதுக்கம்
* தாபாதலி அரண்மனை
* சிங்க அரண்மனை
* நாராயணன்ஹிட்டி அரண்மனை
* அனுமான் தோக்கா
* காத்மாண்டு நகரச் சதுக்கம்
* திரிபுவன் பன்னாட்டு வானூர்தி நிலையம்

## உலக பாரம்பரியக் களங்கள்
காத்மாண்டு சமவெளியில் அமைந்த ஏழு பண்பாட்டு உலக பாரம்பரியக் களங்கள்;.
# காத்மாண்டு நகரச் சதுக்கம்
# பக்தபூர் நகர சதுக்கம்
# பதான் தர்பார் சதுக்கம்
# பசுபதிநாத் கோவில்
# சங்கு நாராயணன் கோயில்
# பௌத்தநாத்து
# சுயம்புநாதர் கோயில்

## இதனையும் காண்க
* காத்மாண்டு சமவெளி
* திரிபுவன் பல்கலைக்கழகம் 
* நேபாளத்தின் வரலாறு

## 2015 நிலநடுக்கம்
ஏப்ரல் - மே 2015 நிலநடுக்கத்தில் காத்மாண்டு நகரம் மிகவும் சேதமடைந்தது. எண்ணற்ற மனித உயிர்களை கொள்ளை கொண்டது. தொன்மை மிக்க கட்டிடங்களையும், வழிபாட்டுத் தலங்களும் சேதமடைந்தது.


Kathmandu-Durbar Square-18-Mini vor-Vishnu-Pratapamalla-Jagannath-2013-gje.jpg
Kathmandu-Hanuman Dhoka-Erdbebenschaden-08-2015-gje.jpg|2015 நிலநடுக்கம்
Pashupatinath-oberer Zugang-06-Bagmati-2013-gje.jpg
Pashupatinath-Surya Ghats-06-2007-gje.jpg
Kathmandu-Kel Tole-06-2007-gje.jpg
Kathmandu-Menschen-30-Altstadt Sued-Naeherin-2007-gje.jpg
Kathmandu-Laden-18-Laden fuer Saristoffe-2013-gje.jpg
Kathmandu Durbar Square, Maju Dega, Stairs, Nepal.jpg
Kathmandu, Nepal, Kaathe Swyambhu, Pigeon.jpg
Kathmandu Durbar Square, Platform, Nepal.jpg
Kathmandu, Nepal, Kaathe Swayambhu Stupa.jpg
Kathmandu, Nepal, Thamel buildings.jpg
Swayambhu 2, Kathmandu, Nepal.jpg
Boudhanath Stupa 2, Kathmandu, Nepal.jpg


## மேற்கோள்கள்


பகுப்பு:ஆசியத் தலைநகரங்கள்
பகுப்பு:நேபாளத்தின் உலகப் பாரம்பரியக் களங்கள்
பகுப்பு:நேபாள நகரங்கள்
*
பகுப்பு:ஆசியத் தலைநகரங்கள்
பகுப்பு:பாக்மதி மாநிலம்
பகுப்பு:நேபாளம்
பகுப்பு:காத்மாண்டு மாவட்டம்
பகுப்பு:காத்மாண்டு சமவெளி
செல்வச்சந்திரன் சத்தியநாதன்

**செல்வச்சந்திரன் சத்தியநாதன்** (இயக்கப்பெயர்: **சங்கர்**) (சூன் 19, 1960 - நவம்பர் 27, 1982; கம்பர்மலை, வடமராட்சி, யாழ்ப்பாணம்)   ஈழப்போராட்டத்தில் மரணமடைந்த தமிழீழ விடுதலைப் புலிகளின் முதல் போராளியாவார்.  இவர் இறந்த நாளையே மாவீரர் நாளாக அறிவித்து ஒவ்வோராண்டும் அனைத்து இறந்த போராளிகளும் விடுதலைப் புலிகளால் நினைவு கூரப்படுகின்றார்கள். இவர் இறந்தது 27-11-1982 அன்று மாலை 6.05 ஆகும்.

## இவற்றையும் பார்க்க
* தமிழீழ விடுதலைப் புலிகளின் மாவீரர்கள் பட்டியல்

## வெளி இணைப்புகள்
* http://maaveerarkal.blogspot.com/2003_11_23_maaveerarkal_archive.html
* முதல் மாவீரன் சங்கர் (சுரேஸ்) 

## உசாத்துணை

பகுப்பு:விடுதலைப் புலிகளின் போராளிகள்
பகுப்பு:விடுதலைப் புலிகளின் தலைவர்கள்
பகுப்பு:1982 இறப்புகள்
பகுப்பு:1960 பிறப்புகள்
நெட்டாண்டு

**நெட்டாண்டு** (Leap Year) என்பது பருவ மற்றும் வானவியல் ஆண்டுடன் நாட்காட்டியை ஒருமுகப்படுத்தும் நோக்கில் கூடுதலாக ஒரு நாளையோ கிழமையையோ மாதத்தையோ கொண்டது ஆண்டாகும். எடுத்துக்காட்டாக பிப்ரவரி மாதத்தில் 28 நாட்களுக்குப் பதில் 29 நாட்கள் வரும் ஆண்டை குறிப்பிடலாம். பருவங்களும் வானவியல் நிகழ்வுகளும் சரியாக ஒரே நாள் இடைவெளியில் நடைபெறுவதில்லை. எனவே, ஒரே அளவு நாட்களைக் கொண்ட நாட்காட்டி, காலப்போக்கில் அது நடக்கவேண்டிய பருவத்தில் இருந்து நகரும். இந்த நகர்வை ஓர் ஆண்டின் ஒரு நாளையோ கிழமையையோ மாதத்தையோ கூடுதலாக இணைப்பதன் மூலமாக சரிசெய்யலாம். நெட்டாண்டு அற்ற ஓராண்டு சாதாரண ஆண்டு என அழைக்கப்படுகிறது.

## கிரெகோரியின் நாட்காட்டி
இன்று பரவலாக பயன்பாட்டில் உள்ள கிரெகொரியின் நாட்காட்டியானது பிப்ரவரி மாதத்துக்கு கூடுதலான 29வது நாளை, நான்கால் வகுக்கப்படும் எண்ணிக்கையிலான ஆண்டுகளுக்கு சேர்க்கின்றது. எவ்வாறெனினும் நூற்றாண்டு ஆண்டுகளில் 400 ஆல் வகுக்கப்படும் ஆண்டுகளுக்கு மட்டுமே இது சேர்க்கப்படுகிறது. எடுத்துக்காட்டாக, 1600, 2000 என்பன நெட்டாண்டுகளான அதேசமயம் 1700, 1800, 1900 என்பன நெட்டாண்டுகளில்லை.

இதற்கான காரணம் வருமாறு:
கிரெகோரியின் நாட்காட்டியானது இளவேனிற் சம இராப்பகல் நாள் மார்ச் 21 க்கு அருகாமையில் வருமாறு வடிவமைக்கப்பட்டதாகும். இதன் மூலம் உயிர்த்த ஞாயிறு நாளானது (மார்ச் 21 அல்லது அதற்கருகில் வரும் சந்திரனின் 14வது நாளுக்கு அடுத்து வரும் ஞாயிற்றுக்கிழமையில் கொண்டாடப்படும்) இளவேனிற் சம இராப்பகல் நாள் சார்பாக்க சரியாக இருக்கும்.

சம இராப்பகல் நாள் ஆண்டானது தற்சமயம் சுமார் 365.242375 நாள் நீளமானது. கிரெகோரியின் நெட்டாண்டு விதியானது சராசரி ஆண்டுக்கு 365.2425 நாட்களை கொடுக்கிறது. 0.0001 சற்று மிகையான கூடுதல் சேர்ப்பு காரணமாக 8000 ஆண்டுகளில் நாட்காட்டியானது ஒரு நாள் பிந்தி காணப்படும். ஆனால் 8000 வருடங்களில் சம இராப்பகல் நாள் வருடமானது முன்மொழியப்படமுடியாத அளவினால் சிறியதாக காணப்படும். எனவே கிரெகோரியின் நாட்காட்டி போதுமான அளவு துல்லியம் கொண்டுள்ளது.

## ஆண்டுகளின் ஒப்பீட்டு

பகுப்பு:காலம்
பகுப்பு:ஆண்டின் வகைகள்
துடிப்பண்டம்

**துடிப்பண்டம்** (*quasar*, *QUASi-stellAR radio source*) அல்லது **பகுதி உடுக்கணக் கதிர்வீச்சு வாயில்** என்பது விண்வெளியில் அமைந்திருக்கும் ஒளி உட்பட மின்காந்தக் கதிர்வீச்சு ஆற்றலை உமிழும் மிகப்பெரும் கதிர்வீச்சு வாயில் ஆகும். ஒரு துடிப்பண்டத்திலிருந்து உமிழும் ஆற்றல் பேரளவு பொலிவுள்ள விண்மீன்கள், ஏன்? பல நூறு அண்டங்களின் கூட்டு ஆற்றலை மீறும்!  தொலைநோக்கியில் ஒரு துடிப்பண்டம் ஒரு புள்ளி ஒளிவாயில் போல் தென்படும். துடிப்பண்டங்கள் அதிக சிவப்புப் பெயர்ச்சியைக் (*red shift*) கொண்டவை. இந்தச் சிவப்புப்பெயர்ச்சிக்கு துடிப்பண்டங்களின் நெடுந்தொலைவே காரணம் என கருதப்படுகிறது.

## வெளி இணைப்புகள்
*3C 273, அதிக ஆற்றல் மிக்க துடிப்பண்டம் - 
*3C 273: காலவோட்டத்தில் மாறும் விண்மீன் - 
*நாசா இணையதளத்தில் - 
*சிவப்புப் பெயர்ச்சி  - 
*துடிப்பண்டங்களின் புதிய ஒளி (ஸ்பேஸ்டெயிலி) ஜூலை 26, 2006 - 

பகுப்பு:வானியல்
பகுப்பு:கருந்துளைகள்

## மேற்கோள்கள்
திருதராட்டிரன்

**திருதராட்டிரன்** , மகாபாரதக் கதையில் வரும் அத்தினாபுரத்தின் மன்னனான விசித்திரவீரியனின் முதல் மனைவி அம்பிகாவின் மகன் ஆவார். இவர் ஒரு பிறவிக்குருடர். காந்தாரி இவரின் மனைவி ஆவார். திருதராட்டிரனுக்கு காந்தாரி மூலம் நூறு மகன்களும், துச்சலை எனும் ஒரு மகளும், பணிப்பெண் சுக்தா மூலம் யுயுத்சு என்ற மகனும் பிறந்தனர். இவரின் மகன்களே கௌரவர்கள், இவர்களில் மூத்தவர் துரியோதனன் ஆவர். திருதராட்டிரன், பாண்டு மற்றும் விதுரனின் அண்ணன் ஆகவும், பஞ்சபாண்டவர்களின் பெரியப்பாவாகவும் விளங்கினார். காந்தார தேசத்தின் இளவரசனும் சகுனி, காந்தாரியின் சகோதரன் ஆவார்.

குருச்சேத்திரப் போர்  தொடங்குவதற்கு முன் திருதராஷ்டிரனுக்கு நீதிகளை கூறும் போது, சாகாநிலை பற்றி கூறுகிறார் விதுரர். கெளவர்கள் போரில் இறவாநிலையை அடைய வேண்டும் எனும் திருதராஷ்டிரனின் ஆசையை நிறைவேற்ற விதுரர்,  சனத்குமாரரை வரவழைக்கிறார். சனத்குமாரர், சாகாநிலையை அடையும் வழிகள் குறித்து திருதராஷ்டிரனுக்கு உபதேசிக்கிறார்.

## தலைமுறை அட்டவணை




## மேற்கோள்கள்


பகுப்பு:மகாபாரதக் கதை மாந்தர்கள்
பகுப்பு:குரு வம்சம்
நிகழ்பட ஆட்டம்

**நிகழ்பட ஆட்டம்** அல்லது **நிகழ்பட விளையாட்டு** என்பது கணினி மூலமும் பல நிகழ்பட விளையாட்டுகளிற்காக அமைக்கப்பெற்ற நிகழ்பட ஆட்ட இயந்திரங்கள் ஊடாகவும் விளையாடக் கூடிய விளையாட்டாகும். பெரும்பாலான நிகழ்பட விளையாட்டுகள் கணினியின் உதவியுடன் தயாரிக்கப்படுகின்றன.

## வரலாறு
உலகின் முதன்முதலான நிகழ்பட விளையாட்டுகள் 1950 மற்றும் 60 களில் **ஆஸிலோஸ்கோப்ஸ்** என்னும் இயந்திரத்தில் இயக்கம் பெற்றது.
## தீமைகள்
*நிகழ்பட ஆட்டம்* அதிகமாவதால் குழந்தைகளில் கண் பாதிப்பாவதோடு கல்வித்தரமும் குறைந்து போகிறது. தொடர்ந்து  22 நாட்கள் விளையாடிய ரஷ்யாவைச் செர்ந்த 17 வயது சிறுவன் உயிரிழந்தான்.
## இவற்றையும் பார்க்கவும்
* எக்ஸ் பாக்ஸ்
* எக்ஸ் பாக்ஸ் 360
* பிளேஸ்டேசன்
* பிளேஸ்டேசன் 2
* அசாசின்சு கிறீடு

## மேற்கோள்கள்


பகுப்பு:கணினி விளையாட்டுக்கள்
பகுப்பு:எண்ணிம ஊடகங்கள்
வர்க்கம்

வர்க்கம் என்ற தலைப்பில் இத்தளத்தில் அமைந்துள்ள கட்டுரைகள் பின்வருமாறு:

* வர்க்கம் (கணிதம்)
* வர்க்கம் (சமூகவியல்)
* வர்க்கம் (செய்யுள்)
மேளகர்த்தா இராகங்களின் வரலாறு

**மேளகர்த்தா இராகங்களின் வரலாறு** 1550 இல் *[[ராமாமாத்தியா]]* இயற்றிய சுவரமேளகலானிதி என்னும் நூலில் இருந்து தொடங்குகின்றது. ராமாமாத்தியா விசயநகரப் பேரரசில் அவைப் புலவராக இருந்த *கள்ளிநாதரின்* பேரர் எனக் கருதப்படுகின்றார்  இவரே மேளகர்த்தா என்னும் முறைக்குத் தந்தை என்பார்கள். மேளம் என்பது முறைப்படி அடுக்கப்பட்ட கட்டமைப்பு என்னும் பொருள் கொண்டது. பின்னர் கோவிந்த தீட்சிதர் *சங்கீத சுதா* என்னும் நூலை ஆக்கினார். கடைசியாக கோவிந்த தீட்சதரின் மகன் *[[வேங்கடமகி]]*, 17ம் நூற்றாண்டில் எழுதிய *சதுர்த்தண்டிப் பிரக்காசிகை* என்னும் நூலில்தான் தற்பொழுது பரவலாக அறியப்படும் மேளகர்த்தா இராகம் அமைப்பு கூறப்பட்டுள்ளது. அவருக்குப்பின் வாழ்ந்த *கோவிந்தாச்சாரியார்* என்பவர் இயற்றிய *சங்கிரக சூடாமணி* என்னும் நூலில் இருந்தும் மேளகர்த்தாக்களின் வரலாறு அறிய முடிகின்றது.

## மூன்று பிரிவுகள்
72 மேளகர்த்தாக்களையும் மூன்று பிரிவுகளாக வெங்கடமகி பிரித்திருக்கிறார். தனது காலத்தில் பிரசித்தமாக இருந்த 19 மேள கர்த்தாக்களை *கல்பித மேளகர்த்தக்கள்* என்றும், மிகுதி 53 மேளகர்த்தாக்களில் சீக்கிரத்தில் பிரசித்திக்கு வரக்கூடியவற்றை *கல்ப்யமான மேளகர்த்தாக்கள்* என்றும், பிற்காலத்தில் பிரசித்திமாக வரக்கூடியவற்றை *கல்பயிஷ்யமான மேளகர்த்தாக்கள்* என்றும் பிரித்திருக்கிறார். 

## இராகங்களின் பெயர்கள்
அனைத்து மேளகர்த்தாக்களுக்கும் அவர் பெயர்கள் கொடுக்கவில்லை. 100 வருடங்களுக்கு பின் தஞ்சை துளசி மகாராஜாவினால் எழுதப்பட்ட சங்கீத சாராம்ருதம் எனும் விடயம் காணப்படுகிறதே தவிர 72 மேளகர்த்தாக்களுக்கு பெயர்கள் காணப்படவில்லை. கிரம, ஸம்பூர்ண, ஆரோகண, அவரோகண முறையுடன் கூடிய மேளங்களைக் குறிக்கும் கனகாங்கி - ரத்னாங்கி பெயர் தொகுதியானது சங்கீத சாராம்ருதத்திற்கு பிற்காலத்தில் ஏற்பட்டது. கோவிந்தாச்சாரியார் இயற்றிய சங்கிரக சூடாமணி எனும் சமஸ்கிருத இசை நூலில் முதன் முதலில் இப்பெயர்த் தொகுதியைக் காண்கிறோம். புராதன காலம் தொட்டு மேளத்துக்கும் அதற்குகந்த இராகத்திற்கும் ஏற்பட்டுள்ள நுட்பமான வித்தியாசத்தை இம்முறையில் காப்பாற்றப் பட்டிருப்பதால் தியாகராஜ சுவாமிகள் முதலிய மகான்கள் கனகாங்கி - ரத்னாங்கி கானமூர்த்த பத்ததியையே அனுசரித்தனர்.

## குறிப்புகளும் மேற்கோள்களும்
பொருளாதார முறைமை

**பொருளாதார முறைமைகள்** (*Economic systems*) என்பது பண்டங்கள் மற்றும் சேவைகளின் உற்பத்தி, பகிர்வு, மற்றும் நுகர்வு போன்றவை ஒர் குறிப்பிட்ட சமூகத்தில் நிர்வகிக்கப்படும் ஓர் ஒழுங்கு முறை ஆகும். ஒரு சமூகம் எவ்வளவு உற்பத்தித் திறனைக் கொண்டிருக்கிறதோ, அந்தளவுக்கு அது செல்வம்மிக்கது எனலாம்.  செல்வம் உயர்ந்த வாழ்க்கைத் தரத்தை ஏற்படுத்த அவசியம் ஆகும்.  சூழ்நிலைகளுக்கேற்ப இருக்கும் இயற்கை வளம், மனித வளம், பண முதலீடு, தொழில்நுட்பம் ஆகியவற்றை நியாமான முறையில் பயன்படுத்தி செல்வத்தைப் பொருக்குவதே பொருளாதார முறையின் நோக்கம் ஆகும். 

பொருளாதார முறைமைகள் கிடைப்பருமையான வளங்களின் ஒதுக்கீடு, பாவனை தொடர்பில் மக்களையும் உற்பத்தி நிறுவனங்களையும் இணைக்கின்றது. ஒவ்வொரு சமூக அமைப்பும், நாடுகளும் சில அடிப்படை பொருளியல் பிரச்சனைகளான *எதனை* உற்பத்தி செய்தல்?,*எவ்வாறு* உற்பத்தி செய்தல்?, *யாருக்காக* உற்பத்தி செய்தல்?, *எவ்வளவு* உற்பத்தி செய்தல்? போன்றவற்றிக்கு விடையளித்தல் அவசியமாகின்றது. எல்லா சமூகங்களிலும்,நாடுகளிலும் இப்பிரச்சனை பொதுவானது எனினும் அந்தந்த நாடுகள், சமூகங்களில் இவற்றிற்க்கு விடையளிப்பதற்காக கடைப்பிடிக்கும் வழிமுறைகள், சட்டதிட்டங்கள் அதாவது பொருளாதார முறைமைகள் வேறானவைகள் ஆகும்.

உலகில் பொதுவாக காணப்படுகின்ற பொருளாதார முறைமைகளாவன:
* சந்தைப் பொருளாதார அமைப்பு (Market economy) - அமெரிக்கா, பிரிட்டன் போன்ற நாடுகளில் காணப்படுகின்றது.
* திட்டமிடல் பொருளாதார அமைப்பு (Planned economy) - கியூபா போன்ற நாடுகளில் காணப்படுகின்றது.
* கலப்பு பொருளாதார அமைப்பு (Mixed economy) - இலங்கை, இந்தியா போன்ற நாடுகளில் காணப்படுகின்றது.

## மேற்கோள்கள்

## வெளி இணைப்புகள்
* Economic system at *[[பிரித்தானிக்கா கலைக்களஞ்சியம்]]* entry. 
* "Social Studies VSC Glossary".
* Glossary-Cultural "Anthropology".
* "Economic Systems", a refereed journal for the analysis of market and non-market solution by Elsevier since 2001.
* "Economic Systems" by WebEc, 2007.

பகுப்பு:அரசியல் பொருளாதாரம்
1970

**1970**  (**[[ரோம எண்ணுருக்கள்|MCMLXX]]**) ஒரு வியாழக்கிழமையில் ஆரம்பமான ஒரு கிரிகோரியன் சாதாரண ஆண்டாகும்.

## நிகழ்வுகள்
* பிப்ரவரி 23 - கானா நாடு குடியரசாக ஆனது.
* ஜூன் 21 - பிரேசில் இத்தாலியை  4-1 என்ற கோல் கணக்கில் தோற்கடித்து உதைபந்தாட்ட உலகக் கிண்ணத்தை வென்றது.
* ஆகஸ்டு 7 - இசுரேலுக்கும் எகிப்துக்கும் இடையே நடைபெற்ற தேய்வழிவுப் போர் போர்த்தவிர்ப்புக்கு வந்தது.

## பிறப்புகள்
* ஏப்ரல் 29 - அன்ட்ரே அகாசி, அமெரிக்க டென்னிஸ் வீரர் 
* ஒக்டோபர் 17 - அனில் கும்ப்ளே, இந்தியத் துடுப்பாட்டக்காரர்

## இறப்புகள்
* கும்பகோணம் ராஜமாணிக்கம் பிள்ளை, வயலின் இசைக்கலைஞர் (பி. 1898)

## நோபல் பரிசுகள்
* இயற்பியல் -  Hannes Alfvén, Louis Eugène Félix Néel 
* வேதியியல் - Luis Federico Leloir 
* மருத்துவம் - Sir Bernard Katz, Ulf von Euler, Julius Axelrod 
* இலக்கியம் - Aleksandr Isaevich Solzhenitsyn 
* சமாதானம் - Norman E. Borlaug
* பொருளியல் (சுவீடன் வங்கி வழங்கும் பரிசு) - Paul Samuelson

## இவற்றையும் பார்க்கவும்
* 1970 இல் வெளிவந்த தமிழ்த் திரைப்படங்கள்

## 1970 நாட்காட்டி

## மேற்கோள்கள்

பகுப்பு:1970
1969

**1969**  (**[[ரோம எண்ணுருக்கள்|MCMLXIX]]**) ஒரு புதன்கிழமையில் ஆரம்பமான ஒரு கிரிகோரியன் சாதாரண ஆண்டாகும்.

## நிகழ்வுகள்
* ஜனவரி 3 - காற்பந்து வீரர் பெலே தனது 1000 ஆவது கோலை அடித்தார்
* ஜனவரி 14 - தமிழ் மாகாணம் சங்கரலிங்கனாரின் தியாகத்தால் தமிழ் நாடு என்று மாற்றப்பட்டது.
* ஏப்ரல் 22 - அமெரிக்காவின் சான் பிரான்சிஸ்கோ நகரில் நடந்த யுனெஸ்கோ மாநாட்டில் உலக புவிநாள் அனுசரிக்க முடிவு செய்யப்பட்டது.
* ஜூலை 20 - நீல் ஆம்ஸ்ட்ராங் மற்றும் எட்வின் ஆல்ட்றின் ஆகியோர் அப்போலோ 11 இல் சென்று சந்திரனில் காலடி வைத்தனர். 
* ஒக்டோபர் 31 - வோல் மார்ட் தொடங்கப்பட்டது.

## பிறப்புகள்
* பெப்ரவரி 28 - உ. ஸ்ரீநிவாஸ், மேண்டலின் இசைக் கலைஞர் (இ. 2014)
* மே 2 - பிறயன் லாறா, மேற்கிந்தியத் துடுப்பாட்டக்காரர்
* ஜூன் 14 - ஸ்டெபி கிராப், செருமானிய டென்னிஸ் வீராங்கனை 
* செப்டம்பர் 13 - சேன் வோர்ன், ஆஸ்திரேலியத் துடுப்பாட்டக்காரர் 
* செப்டம்பர் 25 - ஹான்ஸி குரொன்யே, தென்னாபிரிக்கத் துடுப்பாட்டக்காரர் (இ. 2002)

## இறப்புகள்
* சூன் 30 - மு. நவரத்தினசாமி, பாக்குநீரிணையை நீந்திக் கடந்தவர் (பி. 1909)
* செப்டம்பர் 2 - ஹோ சி மின், வியட்நாம் அதிபர் (பி. 1890)

## நோபல் பரிசுகள்
* இயற்பியல் -  Murray Gell-Mann 
* வேதியியல் - Derek Harold Richard Barton, Odd Hassel
* மருத்துவம் - Max Delbrück, Alfred Hershey, Salvador Luria 
* இலக்கியம் - Samuel Beckett 
* சமாதானம் - International Labour Organization 
* பொருளியல் (சுவீடன் வங்கி வழங்கும் பரிசு) - Ragnar Frisch, Jan Tinbergen

## இவற்றையும் பார்க்க
* 1969 இல் வெளிவந்த தமிழ்த் திரைப்படங்கள்

## 1969 நாட்காட்டி

## மேற்கோள்கள்

*
கிடைப்பருமை

எண்ணிலடங்காத தேவைகளை முழுமையாக நிறைவுசெய்ய முடியும் அளவிற்கு வளங்களானது போதியளவு காணப்படாமை பொருளியலில் **கிடைப்பருமை** அல்லது **பற்றாக்குற்றை** (*Scarcity*) எனப்படும்.
வேறுவிதமாக கருதினால் ஒரு குமுகத்தின் (சமூகத்தின்) இலக்குகள் யாவும் ஒரே சமயத்தினில் நிறைவு செய்யமுடியாது என்பதனைக் கிடைபருமை விளக்குகின்றது. ஆகவே ஒரு பண்டத்தினை உற்பத்தி செய்வதற்கு இன்னொரு பண்டத்தின் உற்பத்தியினை விட்டுக் கொடுக்க வேண்டியிருக்கின்றது.
பொருளியலாளரான *லயனல் ராபின்சன்* என்பவர் கிடைப்பருமையின் முக்கியத்துவத்தினை உணர்ந்து பொருளியலுக்கு அளித்த வரைவிலக்கணம் பின்வருமாறு:

*மாற்றுப் பயன் உள்ள கிடைப்பருமையான வளங்களைக்கொண்டு தனது எண்ணிலடங்காத தேவைகளை நிறைவு செய்யும் மனித நடப்புகளை ஆராயும் அறிவியலே பொருளியலாகும்.*
(economics is a science which studies human behavior as a relationship between ends and scarce means which have alternative uses.)

### இவற்றினையும் பார்க்க
சுரம்

இந்திய இசையில் **சுரம்** அல்லது **சுவரம்** (சமற்கிருதம்: ஸ்வரம்) என்பது கேட்ட உடனேயே மனத்தை ஈர்க்கும் வண்ணம் இசைக்கப்படும் அளவோடு கூடிய ஒலியாகும். இது *கோவை* அல்லது *தாது* என்றும் அழைக்கப்படும். இயற்கையாகவே இனிமையைத் தருவது. சுருதி என்ற அடி நிலையிலிருந்தே சுரம் என்ற நாதப்படிகள் தோன்றியுள்ளன. இவைகள் இசைமுறைகளை விளக்கமாயும், தெளிவாய்ப் பாடவும், வாசிக்கவும் துணை புரிகின்றன. 

தேர்ந்து கூட்டும் சுரங்களில் இருந்து இராகங்கள் பிறக்கின்றன. ஒவ்வொரு இராகமும் அல்லது பண்ணும் சில குறிப்பிட்ட சுரங்களினால் அழகுணர்வுடன் பின்னப்பட்ட ஓர் அமைப்பாகும்.

## சுரங்களின் வகைகள்
இயற்கை ஒலிகள் ஏழாகப் பிரிக்கப்பட்டுள்ளது. அவை மிருகங்கள் மற்றும் பறவைகளின் குரல்களில் இருந்து இனம் காணப்பட்டது என்று இந்திய இசை நூல்கள் தெரிவிக்கின்றன. இவையே சங்கீதத்திற்கு ஆதாரமாயுள்ள சப்தசுரங்கள் ஆகும்.

* ஸ ரி க ம ப த நி, இதனை சப்தகம் என்று அழைப்பர்,
* ஸ ரி க ம ப த நி ஸ், இதனை அஷ்டகம் என்று அழைப்பர். 

### துணை சுரங்கள்
சப்தசுரங்கள் ஏழும் தனது இயற்கையான சுர நிலைகளில் இருந்து சற்றே உயர்ந்தோ தாழ்ந்தோ ஒலிக்கும் போது அவை அந்தந்தச் சுரங்களின் துணை சுரமாகின்றன. இவற்றைப் பிரகிருதி, விக்ருதி பேதங்கள் என்பார்கள். ஷட்ஜமம், பஞ்சமம் இரண்டும் பேதமில்லாதவை. மற்றைய ஐந்தும் பேதமுடையவை. இவற்றின் விபரங்களைக் கீழே காண்க.

## சுரநிலைகளின் சிறப்பு அம்சங்கள்
இவற்றுள் இயற்கையாக உள்ள சுரநிலைகள் பன்னிரண்டே ஆகும். சில சுரங்களை வேறு சுரங்களாக நினைத்துக் கொண்டு அதாவது அந்த ஸ்தானத்தில் பாடுதல் கருநாடக சுர வகைக்கு மட்டுமே உள்ள ஒரு சிறப்பு அம்சமாகும்.

அதாவது,
* ரி2 = க1
* க2 = ரி3
* த2 = நி1
* நி2 = த3

## ஏழு சுரங்களின் பெயர்க் காரணங்கள்
# **ஷட்ஜம்**: ரிஷபம் முதல் நிஷாதம் வரையிலுள்ள 6 ஸ்வரங்களையும் பிறப்பிக்க முன்னோடியாக இருப்பதால் முதல் சுரம் ஷட்ஜ்அம் எனப்பட்டது. (வடமொழியில், ஷட் - ஆறு)
# **ரிஷபம்**: இதயத்திலிருந்து வெளிப்படுவதாலும், பசுக் கூட்டங்களில் ரிஷபம் பலமுடையதாக இருத்தல் போல், சுரக் கூட்டங்களில் இரண்டாமிடத்தில் கம்பீரமாக இருப்பதாலும், இரண்டாம் சுரம் ரிஷபம் எனப்பட்டது.
# **காந்தாரம்**: காந்தர்வ சுகத்தைப் பிரதிபலிக்கும் தன்மை வாய்ந்ததால், மூன்றாம் சுரம் காந்தாரம் எனப்பட்டது.
# **மத்திமம்**: ஏழு சுரங்களின் மத்திய நிலையை வகிப்பதால் நான்காம் சுரம் மத்திமம் எனப்பட்டது.
# **பஞ்சமம்**: ஏழு சுரங்களின் வரிசையில் ஐந்தாம் இடத்தைப் பெறுவதால், ஐந்தாம் சுரம் பஞ்சமம் எனப்பட்டது. (வடமொழியில் பஞ்ச - ஐந்து)
# **தைவதம்**: தெய்வ சம்பந்தமானதாலும், தைரியத் தன்மையை அடைந்துள்ளதாலும் ஆறாம் சுரம் தைவதம் எனப்பட்டது.
# **நிஷாதம்**: ஷட்ஜம் முதல் ஆறு சுரங்களும் தன்னிடம் கசரம் பெற்றதால், ஏழாவது சுரம் நிஷாதம் எனப்பட்டது.

## மேற்கோள்கள்

 
பகுப்பு:இராகங்கள்
பகுப்பு:இசை
எக்ஸ் பாக்ஸ்

**மைக்ரோசாப்ட் எக்ஸ் பாக்ஸ்** (*Microsoft Xbox*) மைக்ரோசாப்ட் நிறுவனத்தின் தயாரிப்பில் வெளிவந்த ஒரு நிகழ்பட ஆட்ட இயந்திரம் ஆகும்.சிறுவர்களின் மத்தியில் பொழுது போக்கு விளையாட்டு சாதனமாகவும் பெரியவர்களும் இணைந்து விரும்பி விளையாடும் இயந்திரமாகவும் விளங்குகின்றது.எக்ஸ் பாக்ஸ் நவம்பர் மாதம் 15, 2001 ஆம் ஆண்டில் வட அமெரிக்காவில் முதன்முதலாக அறிமுகமானது. இந்நிகழ்பட ஆட்ட இயந்திரம் நிறுவனம் குழந்தைகள் முதல் பெரியவர்களின் நன்மதிப்பைப் பெற்றுவரும் ஒரு கேளிக்கை சாதனமற்ற தத்ரூப விளையாட்டுக்களை விற்பனை செய்யும் நிறுவனமாகத் திகழ்கின்றது.எக்ஸ் பாக்ஸ் இயந்திரம் விற்பனையான ஆரம்ப காலங்களில் ஹேலோ, ஆம்ப்ட், டெட் ஓர் அலைவ் 3 மற்றும் ஓட்வேர்ல்ட்:மன்ச்'ஸ் ஓடிசீ போன்ற நிகழ்பட ஆட்டப் பிரதிகளும் கிடைக்கப்பெற்றன என்பது குறிப்பிடத்தக்கது.

## வரலாறு
### ஆரம்ப காலத் தாயாரிப்பு
சீமஸ் பிளாக்லே என்னும் நிகழ்பட ஆட்டத் தயாரிப்பாளரும் அவரின் குழுவும் சேர்ந்து எக்ஸ் பாக்ஸினை வடிவமைத்தனர் மேலும் நிகழ்பட ஆட்ட இயந்திரம் மைக்ரோசாப்ட் நிறுவனத்தினால் உருவாக்கத்தில் உள்ளது என்ற செய்தியை மைக்ரோசாப்ட் நிறுவனத்தின் அதிபரானா பில் கேட்ஸ் அவர்களால் 1999 ஆண்டு வெளியிடப்பட்டது.மேலும் 2000 ஆம் ஆண்டு மார்ச் மாதம் 10 ஆம் திகதி எக்ஸ் பாக்ஸ் இயந்திரத்தின் வெளியீட்டினை மைக்ரோசாப்ட் நிறுவனம் உறுதிப்படுத்தியது குறிப்பிடத்தக்கது.

## மேற்கோள்கள்

பகுப்பு:மைக்ரோசாப்ட்
பகுப்பு:நிகழ்பட ஆட்ட தளங்கள்
சைனைட் (திரைப்படம்)

**சைனைட்** 2006ம் ஆண்டு வெளிவந்த ஒரு தமிழ்த் திரைப்படம். இத்திரைப்படம் ராஜீவ் காந்தியின் கொலையில் முக்கிய குற்றவாளிகளாக சந்தேகத்தின் பேரில் தேடப்பட்ட தமிழீழ விடுதலைப் புலிகளின் உறுப்பினர்களான சிவராசன், சுபா ஆகியோரின் கடைசி 20 நாட்களை அடிப்படையாக வைத்து எடுக்கப்பட்டது. இப்படத்தை எ.எம்.ஆர் ரமேஸ் இயக்கியுள்ளார்.

## வெளி இணைப்புகள்
* பிபிசி தமிழ்த் தளத்தில் இத்திரைப்படம் குறித்த வர்ணனை
* திரைப்பட புகைப்படங்கள்  
* திரைப்பட விமர்சனம்  

பகுப்பு:2006 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
மகாகவி காளிதாஸ் (1966 திரைப்படம்)

**மகாகவி காளிதாஸ்** ஒரு தமிழ்த் திரைப்படம் ஆகும். இத்திரைப்படத்தில் காளிதாஸாக சிவாஜி கணேசனும் இளவரசியாராக சௌகார் ஜானகியும் நடித்திருந்தனர். காளிதாசன் அவர்களின் வாழ்க்கை வரலாறு பற்றிய ஆன்மீகப் படம். 

## கதை

காளிதாஸ் ஒரு ஏழைக் குடிமகனாவான். தனது சிறு வயது முதலே காளி பக்தனாக இருக்கும் இவன் ஒரு முட்டாளாகவும் இருக்கின்றான். திடீரென ஒரு நாள் அரச அவையில் கவி எழுதுபவர்களுக்கான போட்டி தொடங்குகிறது. காளியின் அருளால் அப்போட்டியில் பங்குகொண்டு கவிச்சக்கரவர்த்தி ஆகின்றான். பின்னர் இவனே மகாகவி காளிதாஸ் என அழைக்கப்பெற்றான்.

## மேற்கோள்கள்

பகுப்பு:1966 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஆன்மிகத் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:சௌகார் ஜானகி நடித்த திரைப்படங்கள்
அக்னி நட்சத்திரம் (திரைப்படம்)

***அக்னி நட்சத்திரம்*** (*Agni Natchathiram*) 1988 இல் தமிழில் வெளிவந்த திரைப்படமாகும். மணிரத்தினத்தின் இயக்கத்தில் வெளி வந்த இத்திரைப்படத்தில் பிரபு, கார்த்திக், அமலா, நிரோஷா, விஜயகுமார், ஜனகராஜ் ஆகியோர் நடித்துள்ளனர்

## வகை

நாடகப்படம்

## கதை

கௌதம் (பிரபு) மற்றும் அஷோக் (கார்த்திக்) இருவரும் பகையின் காரணமாக சண்டைகள் கொள்வர். இதன் காரணம் அஷோக்கின் தாயாரையும் கௌதமின் தாயாரையும் இவர்களது தந்தை மணம் செய்து கொண்டார் என்பதே ஆகும். மேலும் இருவரும் தங்களுக்குள் இருக்கும் பகை காரணமாக அடிக்கடி சண்டை போட்டுக் கொள்வர். இவர்கள் தந்தையின் அலுவலகப் பிரச்சினைகள் காரணமாக இவரைக் கொலை செய்யப்பட இவரின் எதிரியின் முயற்சியால் இரு சகோதரர்களும் ஒற்றுமை கொள்கின்றனர். பின்னர் தம் தந்தையினைக் கொலை செய்ய முயன்றவனை இருவரும் பழி தீர்க்கின்றனர்.

## நடிகர்கள்
* பிரபு - கௌதம்
* கார்த்திக் - அசோக்
* அமலா - அஞ்சலி
* நிரோஷா
* விஜயகுமார் - விஸ்வநாத்
* ஜெயசித்ரா - கமலா
* சுமித்ரா - சுசீலா
* வி. கே. ராமசாமி - செட்டியார்
* சனகராஜ் - லஷ்மிபதி
* எஸ். என். லட்சுமி
* டிஸ்கோ சாந்தி

## பாடல்கள்
இளையராஜா இசையமைத்துள்ள இப்படத்தின் பாடல்கள்ளி இரசிகர்களிடம் நல்ல வரவேற்பு பெற்ற பாடல்களாகும்.

## விருதுகள்
* 1988 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது  - மூன்றாவது இடம்

## மேற்கோள்கள்

## வெளியிணைப்புகள்
* கூகிள் நிகழ்படத்துண்டினில் அக்னி நடசத்திரம் திரைப்படம். 

பகுப்பு:1988 தமிழ்த் திரைப்படங்கள்‎
பகுப்பு:பிரபு நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
ராம் (திரைப்படம்)

**ராம்** (*Raam*) 2005 ஆம் ஆண்டு அமீரின் எழுத்து, தயாரிப்பு, இயக்கத்தில் வெளிவந்த இந்தியத் தமிழ்த் திரைப்படமாகும். மர்மம் தொடர்பான பரபரப்பூட்டும்  இத்திரைப்படத்தில் ஜீவா, காஜலா, சரண்யா பொன்வண்ணன் ஆகியோர் முதன்மை வேடங்களிலும் குணால் சா, இரகுமான், கஞ்சா கறுப்பு, முரளி ஆகியோர் துணை வேடங்களிலும் நடித்திருந்தனர். இப்படம் 2005 மார்ச் 4 அன்று வெளியிடப்பட்டு வெற்றி பெற்றது. இத்திரைப்படம் 2006-இல் சைப்ரஸ் பன்னாட்டுத் திரைப்பட விழாவில் திரையிடப்பட்டது. விழாவில் ஜீவாவிற்கு சிறந்த நடிகர் விருது, யுவன் சங்கர் ராஜாவிற்கு சிறந்த இசையமைப்பாளர் விருது என இரண்டு விருதுகளை வென்றது. ஜீவா, சரண்யா ஆகியோரின் நடிப்பிற்காகவும், திரைக்கதை, இசை, ஒளிப்பதிவு ஆகியவற்றிற்காகவும், இப்படம் விமர்சன ரீதியாக பாராட்டப்பட்டது. இத்திரைப்படம் இந்தியில் *போலோ ராம்* (2009) என்றும் கன்னடத்தில் குச்சா 2 (2018) என்றும் மறு ஆக்கம் செய்யப்பட்டது.

## கதை

மகன் அவனது தாயைக் கொன்று விட்டதாக வரும் செய்தி கேட்டு அதிர்ந்து போகும் காவல்துறையினர் தமது தேடுதலின் பின்னர் உண்மையான கொலையாளி யார் என்பதனைக் கண்டுபிடிக்கின்றனர்.இதற்கிடையே கொலைகாரனாகக் கைது செய்யப்படும் காதலனைப் பார்த்து மனம் வருந்துகின்றார் ராமின் காதலி. ராமின் தாய் அவனின் காதலியின் சகோதரானால் கொல்லப்படும் செய்தி கேட்டறிகின்றான் ராம். மேலும் அவன் கஞ்சா போன்ற போதைபொருட்களினை உபயோகிப்பதனைப் பார்த்த ராமின் ஆசிரியரான தாயாரை யாருக்கும் தெரியாதவண்ணம் கொலையும் செய்யப்படுகின்றார். அதே சமயம் அங்கு வந்த ராம் இதனைப் பார்த்து திகைத்து நிற்கையில் தாயாரின் வயிற்றில் குத்தப்பட்டிருந்த கத்தியினை தன் கையிலெடுத்து பின் மயங்கி சரிகின்றார். இதற்கிடையில் கூடும் காவல்துறையினர் ராம் மீது கொலைப்பழியினையும் சுமத்துவது பரிதாபம். இறுதியில் கொலைகாரனாகக் கருதப்பட்ட ராம் செய்யாத தவறிற்காக சிறை சென்றதற்காகவும் தாயாரைக் கொலை செய்தவனைப் பழிவாங்குவதற்காகவும் மீண்டும் கொலை செய்யத் தூண்டப்படுகின்றான்.

## பாடல்கள்
இத்திரைப்படத்திற்கு யுவன் சங்கர் ராஜா இசையமைத்திருந்தார். ஓர் இசைக்கருவிப் பாடலுடன் சேர்த்து மொத்தம் ஏழு பாடல்களை அமைத்திருந்தார். பாடல் வரிகளை சினேகன் எழுதியிருந்தார்.

## மேற்கோள்கள்

## வெளி இணைப்புகள்

பகுப்பு:2005 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:அமீர் இயக்கிய திரைப்படங்கள்
பகுப்பு:ஜீவா நடித்துள்ள திரைப்படங்கள்
பிதாமகன்

***பிதாமகன்*** (*Pithamagan*) 2003ஆம் ஆண்டு பாலாவின் இயக்கத்தில் வெளிவந்த தமிழ்த் திரைப்படம். இத்திரைப்படத்தில் விக்ரம், சூர்யா, லைலா, சங்கீதா ஆகியோர் முதன்மையா ன பாத்திரங்களில் நடித்துள்ளனர். இப்படம் இளையராஜவின் இசையில் வெளிவந்துள்ளது.

## கதை

சித்தன் (விக்ரம்) இளவயதிலேயே அனாதை ஆனவன். இறந்தவர்களின் உடல்களை எரிப்பதனையே தொழிலாகக் கொண்டிருக்கும் இவன் மிருகக்குணம் கொண்டவனாக அனைவராலும் பார்க்கப்படுகின்றான். யாரேனும் இவனையோ இவனுக்கு நெருங்கியவர்களையோ எதிர்த்தால் திடீரென கோபம் கொள்வான். அப்பகுதியில் போதைப் பொருட்களை விற்பனை செய்யும் கோமதியின் (சங்கீதா) அன்பினால் ஈர்க்கப்படுகின்றான் சித்தன். சித்தனுக்கு தன் முதலாளியிடமே (மகாதேவன்) வேலை வாங்கித் தருகிறாள் கோமதி. தொடர்ந்து, முதலாளிக்காக போதைப் பொருட்களை கடத்திய வழக்கில் சித்தன் சிறைக்குச் செல்கிறான். இதற்கிடையில் மக்களை ஏமாற்றிப் பிழைக்கும் தொழிலைக் கொண்டிருந்த சக்தி (சூர்யா) மஞ்சு (லைலா) என்னும் பெண்ணிடம் தகராறுகள் செய்து பின்னர் சிறையில் அடைக்கப்படுகின்றான். சிறையில் சித்தனைச் சந்திக்கும் சக்தி அவனுடன் நண்பனாகின்றான். சிறையை விட்டு விடுதலையான பின்னர் சக்தி, அவனுடைய நண்பர்கள், கோமதி, சித்தன் அனைவரும் ஒரு வீட்டில் வாழ்கின்றனர். மஞ்சுவும் இவர்களுக்கு அறிமுகமாகிறாள். சித்தனும் கோமதியும் ஒருவர் மேல் ஒருவர் அன்பாகவும் இருக்கின்றனர்.

ஒருநாள் முதலாளி கொன்று போடும் ஒருவனின் உடலை எரிக்கிறான் சித்தன். இதனால், இந்த கொலை வழக்கில் சிக்குகிறான் சித்தன். இந்த வழக்கில் முதலாளி குறித்த உண்மைகளை அறிவிக்கப் போவதாக சக்தி கூற, இதனால் துணுக்குற்ற முதலாளி ஆட்களை அனுப்பி சக்தியைக் கொல்கிறார். நண்பனை இழந்த துயர் தாங்காத சித்தன் முதலாளியைக் கொல்கிறார். பின்னர், எவருடன் சேர்ந்து வாழ விருப்பமின்றி தன் வழியே சித்தன் செல்வதுடன் திரைப்படம் நிறைவடைகிறது.
## சான்றுகள்

## வெளி இணைப்புகள்
* 

பகுப்பு:2003 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விக்ரம் நடித்துள்ள திரைப்படங்கள்
பகுப்பு:சூர்யா நடித்துள்ள திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:லைலா நடித்த திரைப்படங்கள்
கனகாங்கி

**கனகாங்கி** கருநாடக இசையின் முதல் மேளகர்த்தா இராகம் ஆகும். அசம்பூர்ண பத்ததியில் முதல் இராகத்திற்கு **கனகாம்பரி** என்ற பெயர் கொடுக்கப்பட்டுள்ளது.  இது முத்துசுவாமி தீட்சிதர் பள்ளியில் *கனகம்பரி* என்று அழைக்கப்படுகிறது. 

## இலக்கணம்
thumb|right|250px|கனகாங்கி சுரங்கள் C யிலிருந்து தொடக்கம்

* 72 மேளகர்த்தா திட்டத்தில் முதல் மேளம்.
* இது *[[மேளகர்த்தா இராகங்களின் அமைப்பு#விவரம்|இந்து]]* என்றழைக்கப்படும் முதல் வட்டத்தில் (சக்கரத்தில்) முதல் மேளம்.
* இந்த இராகத்தில் ஷட்ஜம், சுத்த ரிஷபம்(ரி1), சுத்த காந்தாரம்(க1), சுத்த மத்திமம்(ம1), பஞ்சமம், சுத்த தைவதம்(த1), சுத்த நிஷாதம்(நி1) ஆகிய சுரங்கள் வருகின்றன.

## சிறப்பு அம்சங்கள்
* இது ஒரு விவாதி மேளம்.
* நீண்ட ஆலாபனைக்கு இடம் தராத இராகம்.
* இதன் மத்திமத்தை பிரதி மத்திமமாக மாற்றினால் இராகம் சாலகம் (37) ஆகும்.
* கிரக பேதத்தின் வழியாக இந்த மேளத்தின் ரிஷப சுரம் முறையே காமவர்த்தனி மேளம் (51) தோற்றுவிக்கிறது (மூர்ச்சனாகாரக மேளம்).
* இந்த மேளத்தில் சில ஜன்ய இராகங்கள் உண்டு.
## ஐன்ய ராகங்கள்

## உருப்படிகள்

## பிரபலமான பாடல்கள்
இந்த கடினமான ராகத்தில் சில பாடல்கள் இயற்றப்பட்டுள்ளன, அவற்றில் சில பின்வருமாறு:

முத்துசாமி தீட்சிதர் எழுதிய கனகாம்பரி ராகம் கனகாம்பரியில் கனகஅம்னிஅம்ரதலாஹரி

தியாகராஜர் எழுதிய ஸ்ரீ கணநாதம் பஜ்யம்

கோடீஸ்வர ஐயரின் கனகங்ககா - ஒவ்வொரு மேலகர்த்தா ராகத்திலும் ஒரு கீர்த்தனையை இயற்றிய இவர் தனது மகத்தான நூலான கந்த கணமுதம்

ஸ்ரீசா புத்ரயா என்பது டாக்டர் எம்.பாலமுரளிகிருஷ்ணாவின் ஒரு தொகுப்பாகும், இது ஒவ்வொரு மேளகர்த்தா ராகத்திலும் அவர் உருவாக்கிய தொடர்ச்சியான பாடல்களின் ஒரு பகுதியாகும்.

வர்ணம் - நல்லான் சக்ரவர்த்தி மூர்த்தி எழுதிய ஜனக ராக வர்ண மஞ்சரியின் ஸ்ரீ கணேஸ்வரம்
## மேற்கோள்கள்

பகுப்பு:மேளகர்த்தா இராகங்கள்
கானமூர்த்தி

**கானமூர்த்தி** இராகம் கருநாடக இசையின் 3வது மேளகர்த்தா இராகம் ஆகும். இந்த இராகம் கருணைச் சுவையை வெளிப்படுத்துகிறது. அசம்பூர்ண பத்ததியில் 3வது இராகத்திற்கு **கானஸாமவராளி** என்ற பெயர் கொடுக்கப்பட்டுள்ளது. 

## இலக்கணம்
thumb|right|250px|கானமூர்த்தி சுரங்கள் C யிலிருந்து தொடக்கம்

* *[[மேளகர்த்தா இராகங்களின் அமைப்பு#விவரம்|இந்து]]* என்றழைக்கப்படும் முதல் வட்டத்தில் (சக்கரத்தில்) 3 வது மேளம்.
* இந்த இராகத்தில் ஷட்ஜம், சுத்த ரிஷபம் (ரி1), சுத்த காந்தாரம்(க1), சுத்த மத்திமம்(ம1), பஞ்சமம், சுத்த தைவதம்(த1), காகலி நிஷாதம் (நி3) ஆகிய சுரங்கள் வருகின்றன.

## சிறப்பு அம்சங்கள்
* இது ஒரு விவாதி மேளம்.
* பிரத்தியாகத கமகம் இந்த இராகத்திற்கு அழகைக் கொடுக்கிறது.
* இதன் மத்திமத்தை பிரதி மத்திமமாக மாற்றினால் இராகம் ஜாலவராளி (39) ஆகும்.
* கிரக பேதத்தின் வழியாக இந்த மேளத்தின் ரிஷப, மத்திம ஆகிய சுரங்கள் முறையே விஷ்வம்பரி (54), சியாமளாங்கி (55) ஆகிய மேளங்களைத் தோற்றுவிக்கின்றன. (மூர்ச்சனாகாரக மேளம்).

## உருப்படிகள்

## மேற்கோள்கள்

பகுப்பு:மேளகர்த்தா இராகங்கள்
தோடி

**தோடி** அல்லது **ஹனுமத்தோடி** என்பது கருநாடக இசையின், எந்நேரமும் பாடக்கூடிய 8 வது மேளகர்த்தா இராகம். அசம்பூர்ண பத்ததியில் 8 வது இராகத்திற்கு **ஜனதோடி** என்ற பெயர் கொடுக்கப்பட்டுள்ளது. இந்துஸ்தானி இசையில் *பைரவி தாட்* என்றழைக்கப்படுகிறது.

## இலக்கணம்
thumb|right|300px|தோடி சுரங்கள் C யிலிருந்து தொடக்கம்

* *[[மேளகர்த்தா இராகங்களின் அமைப்பு#விவரம்|நேத்ர]]* என்று அழைக்கப்படும் 2 ஆவது வட்டத்தில் (சக்கரத்தில்) 2 வது மேளம்.
* கடபயாதி திட்டத்தின் படி *ஹனுமத்தோடி* என்று அழைக்கப்படுகிறது.
* இந்த இராகத்தில் வரும் சுரங்கள்: ஸட்ஜம், சுத்த ரிஷபம்(ரி1), சாதாரண காந்தாரம்(க1), சுத்த மத்திமம்(ம1), பஞ்சமம், சுத்த தைவதம்(த1), கைசிகி நிஷாதம்(நி1) ஆகியவை.

## சிறப்பு அம்சங்கள்
* விரிவான ஆலாபனைக்கு இடம் தரும் இராகம். பக்திச்சுவையுள்ளது.
* ஆரோகணத்திலும் அவரோகணத்திலும் பஞ்சமம் இல்லாமல் இசைத்தால் அதற்குச் *சுத்த தோடி* என்று பெயர்.
* பஞ்சம நீக்கத்துடன் (வர்ஜதுடன்) கூடிய ஜண்டை (இரட்டைச்) சுரக்கோர்வைகளும், தாட்டுச் சுரக்கோர்வைகளும் இந்த இராகத்தின் வடிவத்தைக் காட்டுகின்றன.
* இதன் மத்திமத்தை பிரதி மத்திமமாக மாற்றினால் இராகம் பவப்பிரியா (44) ஆகும்.
* கிரக பேதத்தின் வழியாக இந்த மேளத்தின் ரி, க, ம, த, நி ஆகிய சுரங்கள் முறையே மேசகல்யாணி (65), ஹரிகாம்போஜி (28), நடபைரவி (20), சங்கராபரணம் (29), கரகரப்பிரியா (22) ஆகிய மேளங்களைத் தோற்றுவிக்கின்றன (மூர்ச்சனாகாரக மேளம்).
* 19ஆம் நூற்றாண்டில் வாழ்ந்த தோடி சீதாராமய்யர் இந்த இராகத்தை 8 நாட்களாக பாடினார் என சொல்லப்படுகிறது.

## ஜன்ய இராகங்கள்
ஹனுமத்தோடியின்  ஜன்ய இராகங்கள் இவை.

* புன்னாகவராளி
* சுத்தசீமந்தினி
* அசாவேரி
* தன்யாசி
* பேனத்துதி
* ஜன்யதோடி
* மாலினி
* சிறீமணி
* கண்டா
* முக்தாம்பரி
* சந்திரிகாகௌளை
* கலஹம்சகாமினி
* காசியபி
* ருக்மாங்கி
* கட்கதாரிணி
* தரங்கம்
*ரேவதி (இராகம்)

## தமிழ்ப்பாட்டு
இந்த இராகத்தில் அமைந்த தமிழ்பாட்டு ஒன்று கீழேத் தரப்படுகிறது. இதனை இயற்றியவர் நாமக்கல் கவிஞர் வெ. இராமலிங்கம் பிள்ளை.

இராகம்:தோடி                                             தாளம்:ரூபகம்

**பல்லவி**

திருமுடி சூட்டிடுவோம்

தெய்வத் தமிழ்மொழிக்கு              (திரு)
                                 
**அநுபல்லவி**

வருமொழிஎவர்க்கும் வாரிக்கொடுத்துதவி

வண்மைமிகுந்த்தமிழ் உண்மைஉலகறிய    (திரு)

**சரணங்கள்**

பெற்றவளை இழந்து மற்றவரைத் தொழுத

பேதைமை செய்துவிட்டோம் ஆதலினால் நம்அன்னை

உற்றஅரசிழந்துஉரிமை பெருமை குன்றி

உள்ளம்வருந்தின தால்பிள்ளைகள் சீர்குலைந்தோம்            (திரு)

அன்னையை மீட்டும்அவள் அரியனை மீதிருத்தி

அகலம் முழுவதும்அவள் மகிமை விளங்கச்செய்வோம்

முன்னைப் பெருமை வந்து இன்னும் புதுமைபெற்று

முத்தமிழ்ச் செலவியவள சித்தம் குளிர்ந்திடவே               (திரு)

தாயின் மனம்குளிர்ந்தால் தவம் அதுவே நமக்கு

தாரணி தன்னில்நம்மை யாரினிமேல் இகழ்வார்

நோயும் நொடியும்விட்டு நுண்ணறி வோடுநல்ல

நூலும்கலைக ளெல்லாம் மேலும்மேலும் வளர்ப்போம்         (திரு)

## உருப்படிகள்

## குறிப்புகளும் மேற்கோள்களும்


## வெளியிணைப்புகள்
* Raga Thodi - டி. எம். கிருஷ்ணாவின் வாய்ப்பாட்டுக் காணொலி

பகுப்பு:மேளகர்த்தா இராகங்கள்
தேனுகா (இராகம்)

*இது தேனுகா இராகத்தைப் பற்றிய கட்டுரை . எழுத்தாளர் தேனுகா குறித்து படிக்க [[தேனுகா (எழுத்தாளர்)]]*

**தேனுகா** இராகம், கருநாடக இசையின் 9 ஆவது மேளகர்த்தா இராகம் ஆகும். அசம்பூர்ண பத்ததியில் 9 ஆவது இராகத்திற்குத் **துனிபின்னஷட்ஜம்** என்ற பெயர் கொடுக்கப்பட்டுள்ளது.

## இலக்கணம்
thumb|right|250px|தேனுகா சுரங்கள் C யிலிருந்து தொடக்கம்

* *[[மேளகர்த்தா இராகங்களின் அமைப்பு#விவரம்|நேத்ர]]* என்றழைக்கப்படும் 2 வது வட்டத்தில் (சக்கரத்தில்) 3 வது இராகம்.
* இந்த ராகத்தில் ஷட்ஜம், சுத்த ரிஷபம்(ரி1), சாதாரண காந்தாரம்(க2), சுத்த மத்திமம்(ம1), பஞ்சமம், சுத்த தைவதம்(த1), காகலி நிஷாதம்(நி3) ஆகிய சுரங்கள் வருகின்றன.

## சிறப்பு அம்சங்கள்
* இதன் மத்திமத்தை பிரதி மத்திமாக மாற்றினால் இராகம் சுபபந்துவராளி (45) ஆகும்.
* கிரக பேதத்தின் வழியாக இந்த மேளத்தின் ரிஷப, மத்திம, தைவத ஆகிய சுரங்கள் முறையே சித்ராம்பரி (61), சண்முகப்பிரியா (56), சூலினி (35) ஆகிய மேளங்களைத் தோற்றுவிக்கின்றன (மூர்ச்சனாகாரக மேளம்).
* பல ஜன்ய இராகங்களைக் கொண்ட மேளகர்த்தா.

## உருப்படிகள்
 

## ஜன்ய இராகங்கள்
தேனுகாவின் ஜன்ய இராகங்கள் இவை.

* பின்னபஞ்சமம்
* சாமவராளி
* சுருட்டிமல்லாரு
* டக்கா
* லலிததோடி
* பின்னஷட்ஜமம்
* மார்க்கவி
* மராளகமினி
* வத்ஸா
* வஜ்ஜிரகாந்தி

## மேற்கோள்கள்


பகுப்பு:மேளகர்த்தா இராகங்கள்
அப்பாச்சி இணைய வழங்கி

**அப்பாச்சி இணைய வழங்கி** (Apache HTTP Server) ஒரு கட்டற்ற இணைய வழங்கி மென்பொருளாகும். இது யுனிக்சு, லினிக்சு, விண்டோசு, நாவல் நெட்வெர் போன்ற பல்வேறு இயங்குதளங்களில் இயங்கக் கூடியது.  அப்பாச்சி இணைய வழங்கியானது ஆரம்பத்தில் உலகளாவிய வலையமைப்பின் வளர்ச்சிக்குதவியதுடன் இன்றளவும் உலகில் மிக அதிகமாகப் பயன்படுத்தப்படும் இணைய வழங்கி மென்பொருளாக உள்ளது. அத்துடன் இதுவே மற்றை இணைய வழங்கி மென்பொருட்களிற்கு மாதிரியாகத் திகழ்கின்றது.  அப்பாச்சி மென்பொருட்களானது கட்டற்ற நிரலாலாளர்களால் விருத்தி செய்யப் படுகின்றது.

## வரலாறு
ஆரம்பத்தில் வெளிவந்தபோது இது நெட்சுகேப்பின் இணைய வழங்கியின் (இன்றைய சண் யா சிசுடம் இணைய வழங்கி) அன்றிலிருந்து ஏனைய யுனிக்சு இயங்குதளத்தின் போட்டியாளராக விளங்கத் தொடங்கி ஏப்ரல் 1996 இல் உலகில் மிகப் பிரபலமான இணைய வழங்கி மென்பொருளாக மாற்றமடைந்தது. மே, 1999 இல் 57% மான இணையத்தளங்கள் அப்பாச்சியினையே பாவித்தன. பெப்ரவரி 2006 இல் 68% வீதமான இணையத்தளங்கள் அப்பாச்சியினையே பாவித்தன.

## பயன்பாடு
உலகளாவிய வலையின் நிலையான மற்றும் மாறுகின்ற உள்ளடக்கங்களைக் காண்பிப்பதற்காக வசதிகள் **அப்பாச்சி** இணைய வழங்கியில் இருந்து எதிர்பார்க்கப் படுகின்றது.

லாம்ப் (LAMP) என ஆங்கிலத்தில் அழைக்கபடும் பிரபலான லினக்சு, அப்பாச்சி, மையெசுக்யூயெல், பி.எச்.பி/பெர்ள்/பைத்தோன் இது முக்கியமான ஒன்றாகும்.

அப்பாச்சி இணைய வழங்கியானது வேறு மென்பொருட்களுடனும் விநியோகிக்கப் படுகின்றது. எடுத்துக் காட்டாக ஆரக்கிள் தகவற்தளம், ஐ.பி.எம் வெப்ஸ்பியர் பிரயோக  வழங்கி, ஆப்பிள் கணினிகளின் மக்ஓஸ் X உடனும் ஒருங்கிணைக்கப் பட்டுள்ளது. இது தவிர போர்லாண்ட் மென்பொருட்களான டெல்பி மற்றும் லினக்ஸ்ஸிற்கான் கைலிக்ஸ்சும் **அப்பாச்சியை** ஆதரிக்கின்றன.

அப்பாச்சி கோப்பொன்றை பாதுகாப்பாக இணையமூடாகப் பகிர்வதற்காக  வசதிகளை வழங்குகின்றது. எடுத்துக் காட்டாக பயனர் ஒருவர் அப்பாச்சியின் மூலக் கோப்புறைப் பக்கத்தில் (root) கோப்பொன்றை போட்டு அதைப் பகிர முடியும்.

இணயப் பக்கங்களை விருத்திசெய்யும் நிரலாக்கர்கள் தமது கணினிகளில் அப்பாச்சி இணைய வழங்கியை நிறுவிப் பரீட்சிப்பது வழமை.

## நிறுவுதலும் மேலாண்மையும்
### உபுண்டு/டேபியன்
அப்பாச்சியை நிறுவ பின்வரும் கட்டளைகளைப் பயன்படுத்தலாம்.

```
sudo apt-get install apache2
sudo /etc/init.d/apache2 restart
```


நீங்கள் நிறுவிய பின்பு, உலாவியில் http://localhost என்ற முகவரிக்குச் சென்றால், அங்கு It Works என்ற அப்பாச்சியின் இயல்பு வலைத்ப்பக்கத்தைப் பார்க்கலாம்.  இயல்பாக அப்பாச்சி /var/www என்ற அடைவில் வலைத்தளங்களைப் பார்க்கும்.

## வெளியிணைப்புகள்
* அப்பாச்சி இணைய சேவர் அதிகாரப்பூர்வ இணையத்தளம். - 
* ONLamp.com Apache DevCenter  - 
* அப்பாச்சி வீக் - 
* அப்பாச்சி செய்திகள் - 
### எப்படிச் செய்வது
* How to Install And Configure Apache In Ubuntu - 

பகுப்பு:பயன்பாடு வாரியாக கட்டற்ற மற்றும் திறமூல மென்பொருட்கள்